Mir kvmt eteswenne ein tac
Mir kvmt eteswenne ein tac·
dc ich vor vil gedanken niht·
gesingen noh gelachen mac·
so wenet menger der mich siht·
dc ich in grosser swere si·
mir ist vil lihte ein froͤide nahe bi·
wil dú schone trúwe enpflegen vnd dú gv̊te·
so ist also wol mir ze mv̊te·
als der bi frowen hat gelegen·

Ich wirde iemerlichen alt·
sol mich dú werlt also vergan·
dc ich dekeinen gewalt·
an minem lieben frúnde han·
dc er tete ein teil des willen min·
mich mvͤt vnd sol im ieman lieber sin·
botte nv sage im niht me·
wan mir ist leide·
vnd fúrhte des dc sich scheide·
dú trúwe der wir pflagen e·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse